په لغمان ولایت کې د افغانی سرې میاشتې ټولنې له لورې د (۵۰۰) بېوزله کورنیو سره د خوراکی توکو مرسته وشوه. نن سه شنبه د روان ۱۴۴۴ سپوږمیز کال د رجب د میاشتې ۱۶ مه، چې د ۱۴۰۱ لمریز کال د دلوې د میاشتې له ۱۸ مې نیټې سره سمون خوری . د افغانی سرې میاشتې ټولنې له لورې د لغمان ولایت په علینګار ولسوالۍ کې (۵۰۰) اړمنو کورنیو ته ، چې سروې یې مخکې تر سره شوې وه ، د خوراکی توکو مرسته د ملک سلمان خیریه بنسټ او (OIC) نمایندګانو په موجودیت کې د افغانی سرې میاشتې د لغمان نمایندګۍ رئیس مولوی صاحب ولی الله (وقار)، او د سرې میاشتې کارمندانو او رضاکارانو له لورې وویشل شوه. یاده مرسته چې د سعودی عربستان د ملک سلمان خیریه بنسټ او (OIC) د اسلامی همکاریو د سازمان له لورې چمتو شوې وه هرې کورنۍ ته په کې (۶) قلمه خوراکی توکې ۱_ ۴۰ کیلو اوړه، ۲_ ۵ کیلو وریژې، ۳_ ۵ لیتره غوړی، ۴_ ۵ کیلو لوبیا، ۵_ ۵ کیلو بوره ۶ _ او ۲ کیلو خرما شامل وه توزیع شول. یاده دې وی چې په تېرو دوه ورځو کې هم د لغمان مرکز مهترلام له(۱۰۰۰) کورنیو او د علیشنګ ولسوالۍ له(۵۰۰) اړمنو کورنیو سره د خوراکی توکو مرسته شوې وه.